Smågruppeopplegg uke 5 og 6.

Søndag hadde Torbjørg intervju med Øystein Kindervaag som er en del av menighetsfamilien vår.

I introduksjonen snakket hun om hva som skiller menigheten fra et hvilket som helst annet sosialt fellesskap. Det står i Efeserne 2.19b at «dere er de helliges medborgere og Guds familie»

Først: hva opplever dere at kjennetegner det sosiale felleskapet i YRM?

På hvilken måte skal vi være annerledes? Hva er det være de helliges medborgere og Guds familie?  
Har dere noen tanker om hvordan vi i større grad kan bli en familie?  
  
Øystein delte ærlig sin sterke historie.

Hvordan kan vi dele ærlige liv i fellesskapet vårt? Torbjørg holdt frem smågruppene som arena for dette. Deler dere ærlig fra livet i deres gruppe?   
Ta en runde: hvordan ønsker du å bli møtt om du deler noe som er sårbart eller krevende i livet ditt?

Kan dere som gruppe gjøre noe for at flere blir trygge og kjenner seg sett i YRM?

I 2 Kor 5.16 står det at vi ikke lenger kjenner noen bare på menneskelig vis, men at vi er nye skapninger og ser hverandre med Guds blikk.

Hva ser dere i hverandre? En ting er det åpenlyse, men kanskje ser du noe i de andre i gruppa, som du opplever er et avtrykk av Gud, eller en nådegave, noe den personen har som er unikt og som du ser – kanskje med Guds blikk, ikke bare det naturlige?  
Ta gjerne en runde og si hva dere ser i hverandre.